**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 4557**

 **Λιβαδειά 3 /3 /2020**

**ΑΠΟΣΠΑΣΜΑ**

Από το πρακτικό της αριθμ.2020-3ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **30**

 **ΘΕΜΑ: Μίσθωση ακινήτου για τη στέγαση του Β’ Παιδικού Σταθμού Δήμου Λεβαδέων**

 Στη Λιβαδειά σήμερα την 26η Φεβρουαρίου 2020, ημέρα Τετάρτη και ώρα 18:00 π.μ στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε σε δημόσια συνεδρίαση  το Δημοτικό Συμβούλιο Λεβαδέων μετά την από **3875/21-2-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία δόθηκε σε κάθε Σύμβουλο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1  |  Πούλου Γιώτα  |
|  |  Μητάς Αλέξανδρος | 2 | Μπαρμπέρης Νικόλαος |
|  | Τσεσμετζής Εμμανουήλ | 3 | Αλεξίου Λουκάς |
|  | Δήμου Ιωάννης  | 4 | Πλιακοστάμος Κων/νος |
|  | Αποστόλου Ιωάννης | 5 | Χέβα Αθανασία(Νάνσυ)  |
|  | Σάκκος Μάριος  | 6 | Σπυρόπουλος Δημοσθένης |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια) (Προσήλθε στο 1ο ΘΕΗΔ) |  |  |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Κυπραίος Χρήστος |  |  |
|  | Γαλανός Κων/νος  |  |  |
|  |  Καπλάνης Κων/νος  |  |  |
|  | Τόλιας Δημήτριος  |  |  |
|  |  Τζουβάρας Νικόλαος  |  |  |
|  | Φορτώσης  Αθανάσιος |   |  |
|  | Καράλης Χρήστος  |  |  |
|  | Παπαϊωάννου Λουκάς  |  |  |
|  | Κοτσικώνας Επαμεινώνδας (Απών από 2-10ΘΗΔ) |  |  |
|  | Αρκουμάνης Πέτρος   |  |  |
|  | Μπράλιος Νικόλαος (Απών από 4-10ΘΗΔ) |  |  |
|  | Γερονικολού Λαμπρινή  |  |  |
|  | Τσιφής Δημήτριος (Απών από 1ο ΘΕΗΔ -10ΘΗΔ) |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος (Απών στο 1ο ΘΕΗΔ) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Παρών στη συνεδρίαση ήταν από τους προσκληθέντες Πρόεδρους των Κοινοτήτων ο κ. Μωραϊτης Λουκάς Πρόεδρος Κοινότητας Ανθοχωρίου .

Εισηγούμενος το 7Ο θέμα της ημερήσιας διάταξης, βάσει της υπ αριθμ. 3875/21-2-2020 πρόσκλησης, ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ. 3806/21-2-2020 έγγραφο της Δ/νσης Κοινωνικής Προστασίας και Πολιτισμού του Δήμου στο οποίο αναφέρονται:

*Την 30/6/2020 λήγει η παράταση μίσθωσης του κτιρίου όπου στεγάζεται ο Β’ παιδικός σταθμός Λιβαδειάς και προκειμένου να βρεθεί το κατάλληλο προς μίσθωση ακίνητο πρέπει να προβεί ο Δήμος στη διεξαγωγή δημοπρασίας σύμφωνα με το ΠΔ 270/81*

 *Λαμβάνοντας υπόψη :*

 *α ) Το άρθρο 65 παρ.1 του Ν. 3852/2010 που αναφέρει ότι: «Το Δημοτικό Συμβούλιο αποφασίζει για όλα τα θέματα που αφορούν το Δήμο, εκτός από εκείνα που ανήκουν εκ του νόμου στην αρμοδιότητα του Δημάρχου ή άλλου οργάνου του Δήμου ή το ίδιο το Δημοτικό Συμβούλιο μεταβίβασε σε επιτροπή του».*

*β) Την παρ. 1ε του άρθρου 72 του ν. 3852/10,όπως τροποποιήθηκε με το άρθρο 3 του Ν.4623/2019 και ισχύει, η κατάρτιση των όρων, η σύνταξη της διακήρυξης και η διεξαγωγή και κατακύρωση όλων των δημοπρασιών είναι αρμοδιότητα της Οικονομικής επιτροπής.*

*γ) Την παρ 1 του άρθρου 7 του ΠΔ 270/81 στην οποία ορίζεται ότι: «1.Η δημοπρασία εκποιήσεως ακινήτων κτημάτων των δήμων και κοινοτήτων ενεργείται μετά προηγουμένη καταμέτρηση και εκτίμηση του εκποιουμένου κτήματος, παρ' επιτροπής, οριζόμενης υπό του δημοτικού ή κοινοτικού συμβουλίου και αποτελούμενης εκ δύο μελών αυτού, του ενός οριζομένου ως προέδρου αυτής και ενός μηχανικού της τεχνικής υπηρεσίας του Δήμου ή της Κοινότητος ή όπου δεν υφίσταται τοιαύτη υπηρεσία εξ' ενός μηχανικού ή υπομηχανικού της ΤΥΔΚ οριζομένου υπό του δημάρχου ή του νομάρχου κατά περίπτωσιν». Τα ανωτέρω ισχύουν και στην περίπτωση των μισθώσεων ακινήτων σύμφωνα με την παρ 2 του άρθρου 9 του ιδίου ΠΔ.»*

*δ) Tο άρθρο 194 του Ν.3463/06 (ΔΚΚ)*

1. *ε)Το π.δ.99/2017 (Α’141) «Καθορισμός προϋποθέσεων αδειοδότησης και λειτουργίας των παιδικών και βρεφονηπιακών σταθμών που λειτουργούν εντός νομικών προσώπων των δήμων ή υπηρεσίας των δήμων».*

*στ) Την αναγκαιότητα μίσθωσης ακινήτου για τη στέγαση του Β’ Παιδικού Σταθμού Δήμου Λεβαδέων.*

*Καλείσθε*

 *Να αποφασίσετε την μίσθωση ακινήτου για τη στέγαση του Β’ παιδικού σταθμού Δήμου Λεβαδέων.*

 Ακολούθησε διαλογική συζήτηση όπου οι δημοτικοί σύμβουλοι έθεσαν διάφορα ερωτήματα σχετικά με την καταλληλότητα του κτιρίου όπου είναι τώρα στεγασμένος ο Β΄παιδικός Σταθμός και από πού προέκυψε η ανάγκη μίσθωσης κτιρίου

 Απαντώντας η αρμόδια αντιδήμαρχος κα Νταντούμη είπε ότι, έχει λήξει εδώ και δυο χρόνια η σύμβαση ενοικίασης του κτιρίου όπου στεγάζεται ο εν λόγω παιδικός σταθμός. Από την προηγούμενη Δημοτική Αρχή έχουν δοθεί δυο παρατάσεις στην παραπάνω σύμβαση η τελευταία των οποίων λήγει στις 30/6/2020. Τέλος είπε ότι θα γίνει σχετική προκήρυξη για την αναζήτηση χώρου, σύμφωνα με τις οριζόμενες από το νόμο προδιαγραφές και σε πλήρη εναρμόνιση με τις διατάξεις του Π.Δ 99/2017.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

1. το υπ αριθμ. 3806/21-2-2020 έγγραφο της Δ/νσης Κοινωνικής Προστασίας ,Παιδείας και Δια Βίου Μάθησης του Δήμου , που είχε διανεμηθεί
2. τις διατάξεις της παρ.1 του άρθρου 7 του ΠΔ 270/81
3. τις διατάξεις του άρθρου 194 του Ν.3463/06 (ΔΚΚ)
4. τις διατάξεις του π.δ.99/2017 (Α’141)
5. τις διατάξεις των άρθρων 65,67,238 του Ν.3852/10 όπως τροποποιήθηκαν με τα άρθρα 72 και 74 του Ν.4555/2018.
6. Την αναγκαιότητα μίσθωσης ακινήτου για τη στέγαση του Β’ Παιδικού Σταθμού Δήμου Λεβαδέων.
7. Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Α)** Την μίσθωση ακινήτου που θα στεγαστεί ο Β΄παιδικός σταθμός Δήμου Λεβαδέων , που θα πρέπει να πληροί τις προϋποθέσεις που ορίζονται από το Π.Δ 99/2017 (Α΄141) «Καθορισμός προϋποθέσεων αδειοδότησης και λειτουργίας των παιδικών και βρεφονηπιακών σταθμών που λειτουργούν εντός νομικών προσώπων των δήμων ή υπηρεσίας των δήμων».

**Β)** Οι όροι του Διαγωνισμού θα καταρτιστούν από την Οικονομική Επιτροπή.

**Γ)** Η δημοπρασία θα διεξαχθεί από την αρμόδια τριμελή Επιτροπή της παρ.1 του άρθρου 1 του Π.Δ. 270/81 που ορίστηκε με την υπ’ αριθ. 424/2019 (ΑΔΑ : ΨΣΥΞΩΛΗ-Ο6Ρ) απόφαση του Δημοτικού Συμβουλίου

**Δ.** Η εκτίμηση του ακινήτου θα γίνει από την επιτροπή του άρθρου 7 του ΠΔ 270/81 που ορίστηκε με την υπ’ αριθ. 423/2019 (ΑΔΑ : 6Λ3ΓΩΛΗ-8Υ9) απόφαση του Δημοτικού Συμβουλίου .

**Η απόφαση πήρε τον αριθμό 30**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Κυπραίος Χρήστος |  |
| Γαλανός Κων/νος  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Φορτώσης  Αθανάσιος |  |
| Καράλης Χρήστος  |   |
| Παπαϊωάννου Λουκάς  |  |
| Αρκουμάνης Πέτρος   |  |
| Γερονικολού Λαμπρινή  |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |